polyglot-tagger/wikipedia-language-snippets-filtered huggingface dataset:
சில இடங்களில், கஞ்சி முதன்மையாக காலை உணவு அல்லது தாமதமாக இரவு உணவாக உண்ணப்படுகிறது; மற்ற இடங்களில், இது அரிசிக்கு மாற்றாக உண்ணப்படுகிறது. இது பெரும்பாலும் நோயாளிகளுக்கு ஒரு லேசான, எளிதில் ஜீரணிக்கக்கூடிய உணவாக கருதப்படுகிறது.
பாதரச சல்பேட்டின் படிக அமைப்பு 22+ ஆன இரட்டை மணி வடிவத்தையும் மற்றும் 42 எதிரயனிகளால் முதன்மை அடிப்படை அலகுகளாலும் ஆனது. 22+ இரட்டை மணி நான்கு ஆக்ஸிஜன் அணுக்களில் தூரம் 2.23 முதல் 2.93 வரையான துாரத்தில் சூழப்பட்டுள்ளது, அதே நேரத்தில் - அணுக்களிடை தூரம் சுமார் 2.500 ஆகும். பாதரசம் சல்பேட்டு பாதரச அணுக்களை 2.500 என்ற பிணைப்பு நீளத்துடன் இரட்டைகளாக அமைத்து வைத்திருப்பதாக ஆய்வுகள் தெரிவிக்கின்றன. உலோக அணு இரட்டையர்கள் ஒரு அலகு கலத்தில் ஒரு அச்சுக்கு இணையாக அமைந்திருக்கும். பாதரச அணு இரட்டைகளானவை எல்லையற்ற சங்கிலியான 4 - - - 4 - - - என்பதன் பகுதியை உருவாக்குகின்றன. - - பிணைப்பு கோணமானது 165 1 ஆகும். இந்தச் சங்கிலி அலகு கலத்தை குறுக்காக கடக்கிறது. பாதரச சல்பேட்டின் அமைப்பானது பலவீனமான - இடைவினைகளால் இணைப்பில் வைக்கப்பட்டுள்ளது. 4 ஒற்றை எதிரயனியாக செயல்படாது, மாறாக பாதரச உலோகத்துடன் அணைவுப் பிணைப்பில் இணைக்கப்பட்டுள்ளது.
பாதரச சல்பேட் ), பொதுவாக மெர்குரஸ் சல்பேட் என அழைக்கப்படுகிறது, இது 2 4 என்ற மூலக்கூற்று வாய்ப்பாட்டை உடைய வேதிச் சேர்மம் ஆகும் . பாதரச சல்பேட் என்பது ஒரு உலோக கலவை, இது வெள்ளை, வெளிர் மஞ்சள் அல்லது பழுப்புநிறத்துாள் போன்ற உலோகச் சேர்மம் ஆகும். இது ஹைட்ரஜன் அணுக்கள் இரண்டையும் பாதரசம் உடன் இடப்பெயர்ச்சி செய்வதன் மூலம் உருவாகும் கந்தக அமிலத்தின் உலோக உப்பு ஆகும். இது மிகவும் நச்சுத்தன்மை வாய்ந்தது; சுவாசத்தின் போது உள்ளிழுக்கப்பட்டாலோ, உட்கொண்டாலோ அல்லது தோலால் உறிஞ்சப்பட்டாலோ அது மரணத்தை விளைவிக்கும் அளவு ஆபத்தானது.
பாதரசம் சல்பேட்டு தயாரிப்பதற்கான ஒரு வழியானது, பாதரசம் நைட்ரேட்டின் அமிலக் கரைசலை 1 முதல் 6 கந்தக அமிலக் கரைசலுடன் கலப்பது ஆகும்.
1960 ஆம் ஆண்டு "ஆக்ஃப் கட்டளைச் சட்டத்தின்" ஒரு பகுதியாக நாடு முழுவதும் உள்ள ஆலய பராமரிப்பாளர்கள் பக்தர்களை நிதி ரீதியாக சுரண்டுவதைத் தடுக்கும் அதிகாரப்பூர்வ நோக்கத்துடன் இந்த ஆலயம் பாக்கித்தான் அரசாங்கத்தின் கட்டுப்பாட்டின் கீழ் வந்தது. 1980 களில் இராணுவ சர்வாதிகாரி ஜியா உல்-ஹக்கின் ஆட்சியில் இந்த ஆலயம் பெரிதும் விரிவுபடுத்தப்பட்டது. இந்த சமயத்தில் இந்த ஆலயம் தெற்காசியாவில் மிகப்பெரியதாக மாறியது. தன்னார்வ தொண்டு நிறுவனங்களுக்கான அலுவலகங்கள், ஒரு நூலகம், மதரஸா, காவல் நிலையம், வாகன நிறுத்துமிடம் மற்றும் அலுவலகங்கள் அனைத்தும் அவரது ஆட்சியின் கீழ் சேர்க்கப்பட்டன. இசை நிகழ்ச்சிகளுக்கான கட்டப்பட்ட இடங்கள் மற்றும் புதிய இலவச சமையலறைகளும் அந்த நேரத்தில் சேர்க்கப்பட்டன. அதன் பெரிய விரிவாக்கத்திலிருந்து தளத்தை சுற்றி புதிய சந்தைகள் உருவாகியுள்ளன.
இந்த ஆலயம் பல்வேறு வகையான சமூக சேவைகளை வழங்குகிறது. இது வறிய மக்களுக்கு பிரபலமான மையமாக மாறியுள்ளது. 1,000 ஆண்டுகள் பழமையான ஒரு வழக்கத்தில், ஒரு நாளைக்கு 50,000 பார்வையாளர்கள் வரை ஆலயத்தியில் இலவச உணவு வழங்கப்படுகிறது. தனிப்பட்ட சிரமங்களை எதிர்கொள்ளும் புரவலர்கள், ஏழைகளுக்கு உணவளிப்பதில் இஸ்லாம் வலியுறுத்துவதற்கு ஏற்ப, சன்னதியின் இலவச சமையலறை நிதிக்கு பணம் அல்லது உழைப்பை அடிக்கடி நன்கொடை செய்கிறார்கள். இந்த ஆலயம் அருகிலுள்ள பள்ளிகளில் மாணவர்களின் கல்வியையும் வழங்குகிறது, மேலும் அதன் சமூக பணியின் ஒரு பகுதியாக உள்ளூர் மருத்துவமனைகளுக்கு நிதியளிக்க உதவுகிறது.
இந்த ஆலயம் முதலில் 11 ஆம் நூற்றாண்டில் லாகூரின் புறநகரில் கூசுவிரி கட்டிய மசூதிக்கு அடுத்த ஒரு எளிய கல்லறையாக நிறுவப்பட்டது. 13 ஆம் நூற்றாண்டில், பெரிய சூஃபி புனிதர்களின் ஆன்மீக சக்திகள் அவர்களின் அடக்கம் செய்யப்பட்ட இடங்களுடன் இணைக்கப்பட்டுள்ளன என்ற நம்பிக்கை முஸ்லிம் உலகில் பரவலாக இருந்தது. எனவே முகலாய காலத்தில் கூஜ்விரியின் அடக்கம் செய்யப்பட்ட இடத்தை நினைவுகூரும் வகையில் ஒரு பெரிய ஆலயம் கட்டப்பட்டது. இந்த ஆலயம் வளாகம் 19 ஆம் நூற்றாண்டில் விரிவுபடுத்தப்பட்டது, கூஜ்விரியின் மசூதி மீண்டும் கட்டப்பட்டது.
2010 சூலை 1 அன்று , இரண்டு தற்கொலைக் குண்டுதாரிகள் சன்னதியைத் தாக்கினர். இந்த குண்டுவெடிப்பில் குறைந்தது 50 பேர் கொல்லப்பட்டனர். மேலும் 200 பேர் காயமடைந்தனர். 2019 மே 8, அன்று, அதே இடத்தில் நடந்த மற்றொரு குண்டுவெடிப்பில் பன்னிரண்டு பேர் கொல்லப்பட்டனர். இதில் காவல்துறை அதிகாரிகள் சதாம் உசேன், தலைமை காவலர்களான சாகித் நசீர், முகம்மது சோகைல், குல்சார் அகமது, மற்றும் காவலர் முக்ம்மது சலீம், மற்றும் பாதுகாப்பு காவலர் ரபாக்கத் அலி ஆகியோர் பெண் பார்வையாளர்கள் நுழைவாயில் அருகே கொல்லப்படனர்.
தாட்டா தர்பார் என்பது பாக்கித்தானிலுள்ள பஞ்சாபின் லாகூர் நகரில் அமைந்துள்ள தெற்காசியாவின் மிகப்பெரிய சூஃபி ஆலயம் ஆகும். இது கி.பி 11 ஆம் நூற்றாண்டில் இங்கு வாழ்ந்ததாக நம்பப்படும் முஸ்லீம் சூஃபி அபுல் ஹசன் அலி கூஜ்விரி என்பவரை அடக்கம் செய்ய இது கட்டப்பட்டது. பொதுவாக தாட்டா கஞ்ச் பக்ச் என அழைக்கப்படுகிறது. இந்த தளம் லாகூரில் மிகவும் புனிதமான இடமாகக் கருதப்படுகிறது. மேலும் அதன் வருடாந்திர உருசு திருவிழாவிற்கு இலட்சத்திற்கும் மேலான பார்வையாளர்களை ஈர்க்கிறது.
இந்த ஆலயம் எல்லா நேரங்களிலும் திறந்திருக்கும். மேலும் வளாகத்திற்குள் சுதந்திரமாக நுழையும் பார்வையாளர்களை வரவேற்கிறது. இந்த ஆலயத்தை தினசரி சுமார் 30,000 முதல் 60,000 பார்வையாளர்கள் பார்வையிடுகின்றனர், மத விடுமுறை நாட்களிலும் வியாழக்கிழமைகளிலும் இந்த எண்ணிக்கை இரட்டிப்பாகிறது. ஆலயங்களை பார்வையிடுவதற்கான பாரம்பரிய இரவாக உள்ளது. அதன் வருடாந்திர உருஸ் திருவிழாவின் போது சுமார் 1,000,000 பக்தர்கள் இந்த ஆலயத்திற்கு வருகை தருகின்றனர்.
செதுக்கப்பட்ட வெள்ளை பளிங்குகளால் வடிவமைக்கப்பட்ட முகலாய காலத்து கல்லறையில் கூஜ்விரியின் ஆலயம் அமைந்துள்ளது. கல்லறை ஒரு பெரிய பளிங்கு முற்றத்தால் சூழப்பட்டுள்ளது, அதே நேரத்தில் ஆலய வளாகத்தில் ஒரு புதிய கல்வி நிறுவனம் நவீனத்துவ கட்டிடக்கலைகளைப் பயன்படுத்தி கட்டப்பட்டுள்ளது.
இண்டியம் ஐதராக்சைடு, இண்டியம் நைட்ரேட், இண்டியம் கார்பனேட் அல்லது இண்டியம் சல்பேட் ஆகியவற்றை சூடாக்குவதன் மூலம் பெரிய இண்டியம் ஆக்சைடு மாதிரிகள் தயாரிக்கலாம். ஆர்கான்/ஆக்சிசன் வளிமண்டலச் சூழலில் இண்டியம் இலக்கைத் தூண்டுவதன் மூலம் இண்டியம் ஆக்சைட்டின் மெல்லிய படலங்கள் தயாரிக்கலாம். குறைக்கடத்திகளில் அவற்றை விரவல் தடைகளாக பயன்படுத்த முடியும். எ.கா. அலுமினியம் மற்றும் சிலிக்கான் இடையேயான விரவலைத் தடுக்க பயன்படுகிறது.
இண்டியம் ஆக்சைடை 10 நானோமீட்டர் துல்லியத்திற்கு கட்டுப்படுத்தி சீரொளி வெப்பநீக்கம் செய்து ஒற்றை படிக நுண் கம்பிகளை தயாரிக்கலாம். மின்புல விளைவு திரிதடையங்களை இவற்றிலிருந்து உருவாக்கலாம். . கரைசல்-கூழ்ம முறையிலும் நானோகம்பிகளை தயாரிக்க இயலும்.
துத்தநாகத்துடன் அளவிடப்பட்ட இண்டியம் ஆக்சைடின் மெல்லிய பல்படிக படலங்கள் கலப்பு செய்யப்பட்டால் அவை அதிக கடத்துத்திறன் கொண்டவையாக செயல்படுகின்றன. இவற்றின் கடத்துத்திறன் ~ 105 வி/மீ ஆகும். மற்றும் ஈலியம் வெப்பநிலையில் கூட இவை மீக்கடத்திகளாக உள்ளன. மீக்கடத்தும் நிலைமாற்ற வெப்பநிலையானது கலப்பு, படலக் கட்டமைப்பு, 3.3 கெல்வினுக்கு குறைவான வெப்பநிலை ஆகியனவற்றைப் பொறுத்து அமைகிறது.
குரோமியம்-கலப்பு செய்யப்பட்ட இண்டியம் ஆக்சைடு சேர்மத்தின் மெல்லிய படலங்கள் காந்தக் குறைக்கடத்திகளாக பின்வரும் பண்புகளைக் காட்டுகின்றன. உயர் வெப்பநிலை பெர்ரோ காந்தம், ஒற்றை-கட்ட படிக அமைப்பு, உயர் அடர்த்தி மின்சுமை கடத்திகள் கொண்ட குறைக்கடத்திப் பண்பு போன்றவை இப்பண்புகளில் சிலவாகும். சுழல் மின்னியல் துறையிலும் சுழல் செலுத்திகளுக்கான ஒரு பொருளாக இது பயன்படுகிறது .
இண்டியம் ஆக்சைடு ) என்பது 23 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இண்டியம் டிரையாக்சைடும் இண்டியம் செசுகியுவாக்சைடு என்ற பெயர்களாலும் இது அழைக்கப்படுகிறது.
"பாஸி" என்ற படத்தின் பாடலின் ஒலிப்பதிவின் போது இளமையான மற்றும் எதிர்கால இயக்குனருமான குரு தத்தைச் சந்தித்தார். இவர்களது காதல் 26 மே 1953 அன்று அவர்களின் திருமணத்தில் முடிந்தது. இவர்களுக்கு மூன்று குழந்தைகள் பிறந்தனர்: தருண் , அருண் மற்றும் நினா . இவரும் சுந்தின் தாஸ்குப்தா மற்றும் அனல் சாட்டர்ஜி போன்ற குறிப்பிடத்தக்க இசை இயக்குநர்களின் இசைக்கு பாடியுள்ளார். கீதா தத் பாடல்களுடன் 1957 ஆம் ஆண்டில், குரு தத் "கௌரி" படத்தைத் தொடங்கினார். இது அகண்ட திரையில் வெளிவந்த இந்தியாவின் முதல் திரைப்படமாக இருந்தது. ஆனால் படப்பிடிப்பு சில நாட்களிலேயே முடிந்தது. அதன் பிறகு, குரு தத்திற்கு வஹீதா ரஹ்மானுடன் தொடர்பு ஏற்பட்டது, இதனால் கீதா குடிக்க ஆரம்பித்தார். இது அவர்களது திரை வாழ்க்கை மற்றும் திருமண வாழ்க்கையைப் பாதித்தது.
கீதா கோஷ் ராய் சௌத்ரி, வங்காள தேசத்திலுள்ள ஷரியத்பூர் மாவட்டத்திலுள்ள கோசைர்காட் உப்சில்லா என்ற இடத்திலுள்ள இடில்பூர் கிராமத்தின் ஒரு ஜமீந்தார் குடும்பத்தின் 10 குழந்தைகளுள் ஒருவராகப் பிறந்தார். இது பிரித்தானிய இந்தியாவின் பரித்பூர் மாவட்டத்தில் இருந்தது. பின்னர் 1940களில் தங்களின் நிலம் மற்றும் சொத்துகளை விட்டு விட்டு இவர்களது குடும்பம் கொல்கத்தா மற்றும் அசாம் போன்ற பகுதிகளுக்கு சென்றது. 1942-ல் இவரது பெற்றோர்கள் மும்பையிலுள்ள ஒரு அடுக்கு மாடி குடியிருப்பில் வாழ்ந்தனர். கீதா தனது 12வது வயது வரை பெங்காலி உயர் நிலைப்பள்ளியில் கல்வி பயின்றார்.
கே. அனுமான் பிரசாத் கீதாவை தனது ஆதரவின் கீழ் அழைத்துச் சென்று பாடுவதற்கு பயிற்சியளித்தார். பின்னர் திரைப்படங்களில் பாடுவதற்கு இவரைத் தயார் படுத்தினார். 1946 ஆம் ஆண்டில், "பக்த பிரஹ்லாத்" என்ற புராணப் படத்தின் பாடலை பாட முதல் வாய்ப்பைப் பெற்றார். அதில் பிரசாத் இசை இயக்குநராக இருந்தார். இரண்டு பாடல்களில் இரண்டு வரிகளை பாடிவதற்கான வாய்ப்பை வழங்கினார். அந்த நேரத்தில் இவருக்கு வயது பதினாறு மட்டுமே.
இந்தித் திரைப்படங்களில் 1200 பாடல்களுக்கு மேல் இவர் பாடியிருக்கக் கூடும். கூடுதலாக, மராத்தி, பெங்காலி, மைதிலி, போஜ்பூரி மற்றும் பஞ்சாபி உட்பட பல இந்திய பிராந்திய மொழிகளில் பாடியுள்ளார். நேபாளி படமான மைட்டிகார் படத்தின் பாடலில் பாடியுள்ளார். எஸ். டி. பர்மன் ,ஓ. பி. நய்யார், ஹேமந்த் குமார், மதன் மோஹன் இசையமைப்பிலும் மற்றும் ஒரு சில பெங்காலி பாடல்களையும் பாடியுள்ளார்.
கீதா தத் என்ற கீதா கோஷ் ராய் சௌத்ரி ) வங்க மொழி மற்றும் இந்தி மொழிகளில் குறிப்பிடத்தக்க பின்னணி பாடகியாவார். இந்தியப் பிரிப்புக்கு முன்னாலிருந்த பரித்பூரில் பிறந்துள்ளார். இவர் இந்தி திரைப்படங்களில் முக்கியத்துவம் பெற்ற பின்னணிப் பாடகர் ஆவார். பெங்காலி மொழித் திரைப்படங்களிலும், திரையிசையில்லாப் பாடல்களையும் பாடியுள்ளார்.
சீனாவில் சுற்றுச்சூழல் பிரச்சினைகள் ஏராளமாக உள்ளன, இது நாட்டின் உயிர் இயற்பியல் சூழலையும் மனித ஆரோக்கியத்தையும் கடுமையாக பாதிக்கிறது. விரைவான தொழில்மயமாக்கல், அத்துடன் சுற்றுச்சூழல் மேற்பார்வை ஆகியவை இந்த சிக்கல்களுக்கு முக்கிய பங்களிப்பாகும். சீன அரசாங்கம் சிக்கல்களை ஒப்புக் கொண்டு பல்வேறு பணிகளைச் செய்துள்ளது, இதன் விளைவாக சில மேம்பாடுகள் ஏற்பட்டன, ஆனால் இது போதுமானதாக இல்லை என்று விமர்சிக்கப்பட்டுள்ளன. சமீபத்திய ஆண்டுகளில், சுற்றுச்சூழலுக்கு தீங்கு விளைவிப்பதாகக் கருதப்படும் அரசாங்க முடிவுகளுக்கு எதிராக குடிமக்களின் செயல்பாடு அதிகரித்துள்ளது, மற்றும் சீன பொதுவுடைமைக் கட்சியைச் சேர்ந்த ஓய்வுபெற்ற அதிகாரி ஒருவர் 2012 ஆம் ஆண்டில் 50,000 க்கும் மேற்பட்ட சுற்றுச்சூழல் எதிர்ப்புக்களைக் சீனாவில் கண்டதாக அறிக்கை அளித்துள்ளார்.
அமெரிக்க முன்னேற்றத்திற்கான மையம் சீனாவின் சுற்றுச்சூழல் கொள்கையை 1970 க்கு முன்னர் அமெரிக்காவின் கொள்கைக்கு ஒத்ததாக விவரித்துள்ளது. அதாவது, மத்திய அரசு மிகவும் கடுமையான விதிமுறைகளை உருவாக்கியுள்ளது, ஆனால் உண்மையான கண்காணிப்பு மற்றும் அமலாக்கம் பெரும்பாலும் பொருளாதார வளர்ச்சியில் அதிக அக்கறை கொண்ட உள்ளூர் அரசாங்கங்களால் மேற்கொள்ளப்படுவதில்லை. மேலும், சீனாவின் ஜனநாயக விரோத ஆட்சியின் கட்டுப்பாடு காரணமாக, வழகறிஞர்கள், ஊடகவியலாளர்கள் மற்றும் அரசு சாரா நிறுவனங்கள் போன்ற அரசு சாரா சக்திகளின் சுற்றுச்சூழல் பணிகள் கடுமையாக தடைபட்டுள்ளன. மாசுபாட்டை எதிர்த்துப் போராடுவதற்கும், நாட்டில் சுற்றுச்சூழல் பாதிப்புகளை மாற்றுவதற்கும் 2014 ஆம் ஆண்டில் சீனா தனது பாதுகாப்புச் சட்டங்களைத் திருத்தியது.
சீனாவின் நீர்வளம் கடுமையான நீர் அளவு பற்றாக்குறை மற்றும் கடுமையான நீர் தர மாசுபாடு ஆகியவற்றால் பாதிக்கப்படுகிறது. அதிகரித்து வரும் மக்கள் தொகை மற்றும் விரைவான பொருளாதார வளர்ச்சி மற்றும் சுற்றுச்சூழல் மேற்பார்வை ஆகியவை நீர் தேவை மற்றும் மாசுபாட்டை அதிகரித்துள்ளன. நீர் உள்கட்டமைப்பை விரைவாக உருவாக்குதல் மற்றும் அதிகரித்த ஒழுங்குமுறை மற்றும் பல தொழில்நுட்ப தீர்வுகளை ஆராய்வது போன்ற நடவடிக்கைகளால் சீனா பதிலளித்துள்ளது. அதன் நிலக்கரி எரி மின் நிலையங்களின் நீர் பயன்பாடு வட சீனாவை வறட்சியாக்கி வருகிறது. 2014 ஆம் ஆண்டில் சீன அரசாங்கத்தின் கூற்றுப்படி, 59.6% நிலத்தடி நீர் தளங்கள் மோசமானவை அல்லது மிகவும் மோசமான தரம் வாய்ந்தவை.
சீனாவின் வனப்பகுதி 21.15% மட்டுமே என்றாலும் உலகில் மிகப்பெரிய வனப்பகுதிகளில் சில பகுதிகள் உள்ளது, இது வன பாதுகாப்பு முயற்சிகளுக்கு ஒரு முக்கிய இலக்காக அமைகிறது. 2001 ஆம் ஆண்டில், ஐக்கிய நாடுகளின் சுற்றுச்சூழல் திட்டம் சீனாவை மிகவும் "மூடிய காடு", , பழைய வளர்ச்சி காடு அல்லது இயற்கையாகவே மீண்டும் வளர்க்கப்பட்ட காடுகளைக் கொண்ட முதல் 15 நாடுகளில் பட்டியலிட்டது. சீனாவின் நிலப்பரப்பில் 12% அல்லது 111 மில்லியன் ஹெக்டேருக்கு மேல் மூடிய காடு. 2011 ஆம் ஆண்டில், காடுகள் பாதுகாப்பிற்கான அமைப்பு தென்மேற்கு சிச்சுவான் காடுகளை உலகின் மிகவும் அச்சுறுத்தலான பத்து வனப்பகுதிகளில் ஒன்றாக பட்டியலிட்டது.
மைக்கேல் சாபன் 1963 ஆம் ஆண்டு மே 24 அன்று ஐக்கிய அமெரிக்காவில் வாசிங்டன் டி.சியில் பிறந்தார். இவர் யூத வம்சாவளியைச் சேர்ந்தவர். இவரது தந்தை ராபர்ட் சாபன் மருத்துவரும், தாயார் ஷரோன் சாபன் வழக்கறிஞரும் ஆவார். சாபனுக்கு 11 வயதாக இருந்தபோது அவரது பெற்றோர் விவாகரத்து செய்தனர். சாபன் பிட்ஸ்பேர்க் மற்றும் கொலம்பியாவின் மேரிலாந்தில் வளர்ந்தார். அவர் தனது தாயின் பெற்றோர் மற்றும் உடன்பிறப்புகளால் பேசப்பட்ட இத்திஷ் மொழியைக் கேட்டு வளர்ந்தார்.
சாபன் பிட்ஸ்பேர்க் பல்கலைக்கழகத்திற்கு செல்வதற்கு முன் ஒரு வருடம் கார்னகி மெலன் பல்கலைக்கழகத்தில் சக் கிண்டர் என்ற அமெரிக்க புதின எழுத்தாளரின் கீழ் பயின்றார். 1984 ஆம் ஆண்டு இளங்கலை பட்டம் பெற்றார். பின்னர் இர்வின் கலிபோர்னியா பல்கலைக்கழகத்தில் படைப்பு எழுத்தில் முதுகலை பட்டம் பெற்றார்.
மைக்கேல் சாபன் ஒரு அமெரிக்காவைச் சேர்ந்த புதின எழுத்தாளர், திரைக்கதை எழுத்தாளர், கட்டுரையாளர் மற்றும் சிறுகதை எழுத்தாளர் ஆவார். 2001 ஆம் ஆண்டு புனைக்கதைக்கான புலிற்சர் பரிசை வென்றார்.
ஈராக்கின் மன்னராட்சியில் அமைச்சராக இருந்த ஷியைட் மதகுருவின் மகனாக 1942 ஆம் ஆண்டில் பாக்தாத்தில் மகதி பிறந்தார். அவர் அமெரிக்க சேசு சபையைச் சார்ந்த மேல்நிலைப் பள்ளியான பாக்தாத் கல்லூரியில் உயர்நிலைக் கல்வியைப் பயின்றார். பிறகு, பாக்தாத் பல்கலைக்கழகத்தில் பயின்றார், அங்கு 1963 ஆம் ஆண்டில் பொருளாதாரத்தில் இளங்கலைப் பட்டம் பெற்றார். அவர் 1965 ஆம் ஆண்டில் ஈராக் வெளியுறவு அமைச்சகத்தின் செயலாளராக பணியாற்றினார். ஈராக்கிய பாத் கட்சியின் தொடக்க கால ஆதரவாளராக இருந்தார், ஆனால் சித்தாந்தரீதியான கருத்து வேறுபாடுகள் காரணமாக அக்கட்சியை விட்டு வெளியேறினார். 1969 ஆம் ஆண்டில், அவர் பிரான்சுக்குச் சென்றார், அங்கு அவர் பிரெஞ்சு சிந்தனைக் குழுக்களுக்காகப் பணியாற்றினார். பிரெஞ்சு மற்றும் அரபு மொழிகளில் பத்திரிகைகளைத் திருத்தியுள்ளார். 1972 ஆம் ஆண்டில் அவர் போய்ட்டியர்ஸ் பல்கலைக்கழகத்தில் அரசியல் பொருளாதாரத்தில் மற்றொரு முதுகலைப் பட்டம் பெற்றார். பின்னர் பொருளாதாரத்தில் ஆய்வியல் நிறைஞர் பட்டம் பெற்றார்.
அப்துல்-மஹ்தி சக்திவாய்ந்த ஷியா கட்சியின் உச்ச இசுலாமிய ஈராக் கவுன்சில் அல்லது எஸ்.ஐ.ஐ.சி என்ற அமைப்பின் முன்னாள் உறுப்பினர் ஆவார். அண்டை நாடான ஈரானில் நீண்டகாலமாக அமைந்திருந்த இக்குழு, குர்துகள் மற்றும் ஈராக்கிய தேசிய காங்கிரசு போன்ற அமெரிக்க ஆதரவு அமைப்புகள் சதாம் உசேனை எதிர்த்த போது, அமெரிக்காவின் நிர்வாகத்தை எதிர்த்தது.
ஏ. சேதுமாதவன் , சேது என்று பிரபலமாக அறியப்பட்ட இவர் ஒரு மலையாள புனைகதை எழுத்தாளர் ஆவார். அவர் 35 க்கும் மேற்பட்ட புத்தகங்களை வெளியிட்டுள்ளார். அதியலங்கல் என்ற படைப்பிற்காக 2007 ல் கேந்திரா சாகித்ய அகாடமி விருதை வென்றார் . பாண்டவபுரம் மற்றும் பெதிசுவப்நங்கள் ஆகிய படைப்புகளுக்காக 1982 மற்றும் 1978 ஆம் ஆண்டுகளில் கேரள சாகித்ய அகாடமி விருதுகளைப் பெற்றார். மேலும் 2005 இல் அதியலங்கலுக்கான வயலார் விருதும் இவருக்கு கிடைத்தது. தனது மறுவிறவி என்ற புதினத்திற்காக ஓடக்குழல் விருதையும் வென்றார் . சேதுவின் பிற இலக்கியப் படைப்புகளில் வெளுத்த கூடாரங்கள், தலியோலா, கிராதம், நியோகம், சேதுவின்டே கதகல் மற்றும் கைமுத்ரகல் ஆகியவை அடங்கும் .இவர் தென்னிந்திய வங்கியின் தலைவர் மற்றும் தலைமை நிர்வாக அதிகாரியாகவும் பணியாற்றியுள்ளார்.
நவீன மலையாள புனைகதையின் முன்னோடிகளில் ஒருவரான சேது, அறுபதுகள் மற்றும் எழுபதுகளின் ஆரம்பத்தில் தனது எழுத்துக்கள் மூலம் ஒரு தீவிரமான மாற்றத்தைக் கொண்டுவந்தார். நான்கரை தசாப்தங்களாக நீடித்த ஒரு இலக்கிய வாழ்க்கையில், சேது 18 க்கும் மேற்பட்ட புதினங்களையும் 20 சிறுகதைத் தொகுப்புகளையும் எழுதினார். அவரது பல புதினங்கள் மற்றும் கதைகள் ஆங்கிலம் மற்றும் பிற இந்திய மொழிகளில் மொழி பெயர்க்கப்பட்டுள்ளன. இவரது முக்கிய படைப்புகளில் பாண்டவபுரம், நியோகம், கைமுத்ரகல், விலையாட்டம், அதையலங்கல், கிளிமொழிகல்கப்பூரம், மறுபிறவி மற்றும் அலியா , பெதிசுவப்நங்கள், தூத்து, சிலாக்காலங்கலில் சிலா காயத்ரிமார், அருந்ததியுடே விருண்ணுகரன் மற்றும் சேதுவிந்தே கதகள் , மற்றும் சனிதாசா, யாத்ரகிதாயில் போன்றவை அடங்கும்.
அவர் தனது முதல் சிறுகதையை 1967 ஆம் ஆண்டில் டெல்லியில் உள்ள கரோல் பாக் வீட்டின் நெரிசலான அறையில் எழுத ஆரம்பித்தார். அவர் கூறுகிறார், "இது பீகாரில் ஏற்பட்ட கடுமையான வறட்சியைப் பற்றியது; மோசமான பாதிப்புக்குள்ளான பகுதிகள் மற்றும் மனித துன்பங்களின் காட்சிகளைப் பார்வையிட்ட பிறகு, எழுத்தின் கைவினைப் பற்றி எதுவும் தெரியாமல் நான் கதையை எழுதினேன். அது மாத்ருபூமி பத்திரிகையில் அதன் புகழ்பெற்ற ஆசிரியரும் எழுத்தாளருமான எம்.டி.வாசுதேவன் நாயர் என்பவரால் வெளியிடப்பட்டது.
2012 செப்டம்பரில், பிரபல வரலாற்றாசிரியர் பிபன் சந்திராவுக்குப் பின்னர் புதுதில்லியின் தேசிய புத்தக அறக்கட்டளையின் தலைவரானார். 2015 மார்ச் மாதம், தேசிய ஜனநாயகக் கூட்டணி அரசாங்கம் அவரது பதவிக்காலம் முடிவடைவதற்கு ஆறு மாதங்களுக்கு முன்பு அவரை மிகவும் இழிவான முறையில் பதவியில் இருந்து நீக்கியது. சேதுக்கு பதிலாக இராஷ்ட்ரிய ஸ்வயம் சேவக் சங்கத்தின் ஊதுகுழலான பஞ்சஜன்யாவின் முன்னாள் ஆசிரியர் பல்தேவ்பாய் சர்மா சேதுவிற்குப் பின்னர் அப்பதவியில் நியமிக்கப்பட்டார்.
சேது 1942 ஆம் ஆண்டில் எர்ணாகுளம் மாவட்டத்தில் உள்ள செந்தமங்கலம் என்ற கிராமத்தில் பிறந்தார். செந்தமங்கலத்தில் உள்ள பாலியம் உயர்நிலைப் பள்ளியில் பள்ளி கல்வியைப் பெற்ற இவர், 18 வயதில் அலுவாவின் யூனியன் கிறித்துவக் கல்லூரியில் இயற்பியலில் இளங்கலைப் பட்டம் பெற்றார்.
சேதுவின் தொழில் வாழ்க்கை மிகச் சிறிய வயதிலேயே நாட்டின் பல்வேறு பகுதிகளுக்கு அவரை அழைத்துச் சென்றது. அவரது வாழ்க்கையின் இந்த கட்டம் அவரது இலக்கிய உணர்வுகளை வடிவமைப்பதில் ஒரு கருவியாக இருந்தது. இது அவரது பல முக்கியமான படைப்புகளில் பிரதிபலித்தது.
'திருநெல்வேலி- பிலாஸ்பூர் அதிவிரைவு தொடருந்து வண்டியானது திருநெல்வேலி சந்திப்பு நிலையத்தில் இருந்து ஒவ்வொரு வாரமும் ஞாயிற்றுக்கிழமை மதியம் 01.15 மணிக்கு புறப்பட்டு , , , , , , , , வழியாக இயக்கப்பட்டு 29 நிறுத்தங்களையும் 419 நிலையங்களையும் கடக்க மணிக்கு 56 கிலோ மீட்டர் வேகத்தில் இயக்கப்பட்டு 44 மணி 20 நிமிடங்கள் பயணித்து சத்தீஸ்கர் மாநிலத்தின் பிலாஸ்பூர் நிலையத்தை மறுநாள் இரவு 09.30 மணிக்கு சென்றடைகிறது. இதன் மொத்த பயண தூரம் 2492 கிலோ மீட்டர் ஆகும். இந்த தொடருந்து தனது பயணத்தில் ரேணிகுண்டா சந்திப்பு முதல் பிலாஸ்பூர் சந்திப்பு நிலையம் வரையிலான வழித்தடத்தில் அதிகபட்சமாக மணிக்கு 110 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
மறுமார்க்கமாக 22619 என்ற எண்ணைக் கொண்ட பிலாஸ்பூர் - திருநெல்வேலி அதிவிரைவு தொடருந்து வண்டியானது பிலாஸ்பூர் சந்திப்பு நிலையத்திலிருந்து ஒவ்வொரு வாரமும் செவ்வாய்க்கிழமை காலை 08.10 மணிக்கு இயக்கப்பட்டு 29 நிறுத்தங்களையும் 419 நிலையங்களையும் கடக்க மணிக்கு 55 கிலோ மீட்டர் வேகத்தில் இயக்கப்பட்டு 45 மணி 10 நிமிடங்கள் பயணித்து திருநெல்வேலி சந்திப்பு நிலையத்தை இரண்டாம் நாள் காலை 05.20 மணிக்கு சென்றடைகிறது. இதன் மொத்த பயண தூரம் 2492 கிலோ மீட்டர் ஆகும் அதிகபட்சமாக மணிக்கு 120 கிலோமீட்டர் வரை இதன் பயணத்தின் போது இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
திருநெல்வேலி பிலாஸ்பூர் அதிவிரைவு தொடருந்து , ஈரடுக்கு குளிர்சாதன வசதி கொண்ட பெட்டி ஒன்று , மூன்றடுக்கு குளிர்சாதன வசதி கொண்ட பெட்டிகள் மூன்று, படுக்கை வசதி கொண்ட பெட்டிகள் பன்னிரண்டு, முன்பதிவில்லாத பொது பெட்டிகள் நான்கு, அமரும் வசதி கொண்ட சரக்கு பெட்டிகள் இரண்டு, அதிக அளவு கொள்ளளவு கொண்ட சரக்கு கொள்ளளவு கொண்ட சரக்கு பெட்டிகள் இரண்டு என மொத்தம் இருபத்தி இரண்டு பெட்டிகளுடன் இயக்கப்பட்டு வருகிறது. இந்த தொடருந்தில் சமையலறை பெட்டி இல்லை.
பயணிகளின் எண்ணிக்கை, திருவிழா காலம் மற்றும் நிர்வாக காரணங்களுக்காக பயண பெட்டிகள் தென்னிந்திய ரயில்வே துறையினரால் மாற்றப்படலாம்.
தமிழ்நாடு மாநிலத்தின் திருநெல்வேலி முதல் சத்தீஸ்கர் மாநிலம் பிலாஸ்பூர் வரையிலான இருப்புப்பாதை முழுவதும் மின்மயமாக்கப்பட்டுள்ளதால் திருநெல்வேலி சந்திப்பு - பிலாஸ்பூர் சந்திப்பு அதிவிரைவு தொடருந்து, ஈரோடு சந்திப்பு அல்லது ராயபுரம் மூலம் பராமரிக்கப்படும் -4 என்ற மின்சார இழுவை இயந்திரத்தின் மூலம் இயக்கப்படுகிறது.
22620 என்ற எண்ணில் திருநெல்வேலி சந்திப்பு முதல் பிலாஸ்பூர் சந்திப்பு வரை இயக்கப்படும் இந்த தொடருந்து மறு மார்கதொடருந்து19 என்ற எண்ணில் பிலாஸ்பூர் சந்திப்பு முதல் திருநெல்வேலி வரை இயக்கப்பட்டு வருகிறது. தமிழ்நாடு, கேரளா, ஆந்திர பிரதேசம், தெலங்கானா, மகாராஷ்டிரா மற்றும் சத்தீசுகர் போன்ற மாநிலங்களின் வழியாக இந்த தொடர்ந்து பயணிக்கிறது.
திருநெல்வேலி சந்திப்பு - பிலாஸ்பூர் சந்திப்பு அதி விரைவு தொடருந்து தென்னிந்திய ரயில்வே துறைக்கு சொந்தமான தமிழ்நாட்டின் திருநெல்வேலி சந்திப்பு நிலையத்திலிருந்து சத்தீஸ்கர் மாநிலத்தின் பிலாஸ்பூர் சந்திப்பு வரை இயக்கப்படும் ஒரு அதிவிரைவு தொடருந்தாகும்.
திருநெல்வேலி சந்திப்பு - பிலாஸ்பூர் சந்திப்பு அதிவிரைவு தொடர்ந்து, நிலையத்தில் இருந்து புறப்பட்டு, , , , , , , , வழியாக இயக்கப்பட்டு நிலையத்தை வந்தடைகிறது.
தேனியல் மனந்தா 1981 ஆகஸ்ட் 14 அன்று பிறந்த இவர் ஒரு இந்தோனேசிய தொலைக்காட்சி தொகுப்பாளரும், ஊடக ஆளுமையும் மற்றும் நடிகருமாவார். சில நேரங்களில் வி.ஜே. தேனியல் என்றும் அழைக்கப்படுகிறார். இந்தோனேசிய பொழுதுபோக்கு நிகழ்ச்சியான, 2003 எம்டிவி இந்தோனேசியா தொலைக்காட்சி தொகுப்பாளர் தேடுதல் வேட்டைப் போட்டியில் வென்ற பிறகு இவருக்கு இப்பெயர் வழங்கப்பட்டது. தோனி மனந்தா மற்றும் அனாவதி அங்காசா என்ற இவரது இரண்டு குழந்தைகளில் ஒருவர் இப்போது ஒரு பொழுதுபோக்கு மற்றும் ஒரு இளம் தொழில் முனைவோராக தன்னை நிலைநிறுத்தியுள்ளார். அவர் 2010 இல் இந்தோனேசிய அதிரடித் திரைப்படமான " உரூமா தாரா " என்பதில் முக்கிய பங்கு வகித்தார்.
இந்தோனேசியாவின் சகார்த்தாவில் தேனியல் தனது குழந்தை பருவத்தை நண்பர்களுடன் இனிமையான முறையில் கழித்தார். மழலையர் பள்ளி முதல் இளையோர் உயர்நிலைப்பள்ளி இறுதி வரை வடக்கு சகார்த்தாவின் புளூட்டில் உள்ள தாரகனிதாவில் தரம் நான்கை முடித்தார் உயர்நிலைக் கல்வியை முடிக்க தேனியல் ஆஸ்திரேலியாவின் பெர்த் நகரத்திலுள்ள அக்வினாசு என்ற கல்லூரிக்குச் சென்றார். உயர்நிலைப் பள்ளிக்குப் பிறகு தான் சமூக ரீதியாக மோசமாக இருப்பதாக அவர் உணர்ந்ததால், அவரது குழந்தைப்பருவம் விவாதப் பொருளாக உள்ளது. தேனியலுக்கு வில்லியம் மனந்தா என்ற ஒரு சகோதரர் இருக்கிறார்.
விரைவில், தேனியல் அனைவருக்கும் அறிமுகமான ஒரு முகமாக மாறினார். 2004 ஆம் ஆண்டில், அவர் ரெட் கார்பெட் எம்டிவி ஆசியா விருதுகளை பெற்றார். எம்டிவி தொலைக்காட்சி தொகுப்பாளராக இருந்த காலத்தில், சர்வதேச இசையில் - கோர்ன், இலிங்கின் பார்க், அவ்ரில் இலெவினின், தி பிளாக் ஐட் பீஸ், கரேத் கேட்ஸ், மைக்கேல் கிளை மற்றும் நிக்கோல் ஷெர்ஸிங்கர், உள்ளிட்ட மிகப் பெரிய இசையினை வெளியிட்டதற்காக ஒரு பெரிய பெயரைப் பெற்றார். சோனி எரிக்சன் மற்றும் அடிடாஸ் இந்தோனேசியா உள்ளிட்ட பல தயாரிப்புகளுக்கான தேனியல் தூதராகவும் ஆனார்.
6 மாதங்களுக்கு பட்டதாரியாக பெர்த்தில் ஒரு வாய்ப்பைத் தேடிக்கொண்டிருந்தபோது, ஆம்வே தயாரிப்புகளை விற்கும் பல நிலை சந்தைப்படுத்தல் அமைப்பான நெட்வொர்க் 21 என்ற விற்பனையில் டேனியல் ஈடுபட்டார். அவ்வாறு விற்பனை செய்து கொண்டிருந்தபோது, தேனியல் பொதுமக்களின் பேச்சை கவனிகத் தொடங்கினார். பின்னர்,அவர் சிட்டி வங்கி ஆஸ்திரேலியா என்ற வங்கியில் 3 வாரங்கள் பயிற்சி பெற்றார்.
தனது தாயகம் திரும்பும் உணர்வோடு இருந்த டேனியல் 2002 இன் இறுதியில் ஜகார்த்தாவுக்கு திரும்பினார். ஜகார்த்தாவின் மங்கா துவாவில் தனது தந்தையின் கடையில் பணிபுரிந்தார். மங்கா துவா தலைநகரில் ஒரு அழகான விற்பனை மையமாகும். துரதிர்ஷ்டவசமாக, இந்த வேலை தெனியல் எதிர்பார்த்த ஒன்றல்ல, இதனால் அவர் 2003 இன் ஆரம்பத்தில் வெளியேறினார்.
பெர்த்தில் தனது பள்ளிப் பருவத்தில், தேனியல் நன்தோசு என்ற ஒரு உணவகத்தில் பகுதிநேர வேலைவாய்ப்பைப் பெற்றார். முதலில் ஒரு பணியாளராகவும், இறுதியில் உதவி மேலாளருக்கு சமமான உயர் பதவியையும் அடைந்தார். இருப்பினும், உயர்நிலைப் பள்ளி இறுதித் தேர்வுகள் நெருங்கியவுடன், அவர் தனது கல்வியில் கவனம் செலுத்துவதற்காக பகுதிநேர வேலையை விட்டுவிட்டார்.
அதே நேரத்தில், எம்டிவி இந்தோனேசியா எம்டிவி தொலைக்காட்சி தொகுப்பாளர் தேடுதல் வேட்டைப் போட்டி 2003 என்ற நிகழ்வை அறிமுகப்படுத்தியது. தேனியல் தனது அதிர்ஷ்டத்தை முயற்சித்துப்பார்க்க இப்போட்டியில் நுழைந்தார், 6000 போட்டியாளர்களிடமிருந்து இறுதிப் போட்டியாளராகத் திகழ்ந்தார், இறுதியில் போட்டியின் வெற்றியாளராக உருவெடுத்தார்.
அக்வினாசு கல்லூரியில் பட்டம் பெற்றதைத் தொடர்ந்து, தேனியல் நிதி நிர்வாகத்தில் இளங்கலை வணிக நிர்வாகம், மற்றும் எடித் கோவன் பல்கலைக்கழகத்தில் சர்வதேச வணிகம் ஆகிய இரட்டை பட்டம் பெற்றார் . 2002 இல் அவர் தனது 20 வயதில் இந்தப் பட்டங்களைப் பெற்றார்.
"முதியவர்கள்" பெரும்பாலும் குறைவான மீளுருவாக்கம் திறன்களை கொண்டிருக்கிறார்கள் , இளையவர்களை விட காயங்கள் மற்றும் நோய்களால் மிகவும் பாதிக்கப்படுகின்றனர், கரிம செயல்முறைகள் முதுமையடைதல் என்பது உயிரியல் முதிர்ச்சி என்று அழைக்கப்படுகிறது, முதுமையடைதல் மருத்துவ ஆய்வுகளின்படி மரபியல் ஆகும், வயதானவர்களைத் தொந்தரவு செய்யும் நோய்களின் ஆய்வு, "மூப்பியல் மருத்துவம்" என அழைக்கப்படுகிறது அவர்கள் பணி ஓய்வு, தனிமையுணர்வு, மற்றும் தலைமுறைப் பாகுபாடு போன்ற பல சமூகப் பிரச்சனைகளைச் சந்திக்கின்றனர்.
வயதானவர்கள் நிறைய நோய் அறிகுறிகளுடன் உள்ளனர். உதாரணமாக, சுகாதாரத்திற்கு ஆரோக்கியமான எலும்புகள் முக்கியமானவை. வயதான காலத்தில், நமது உடல் பழைய எலும்பு திசுக்களை உறிஞ்சத் தொடங்கி புதிய எலும்பு திசுக்களை உருவாக்கும் , அதே சமயம், எலும்புகள் மெல்லிய மற்றும் பலவீனமாக இருக்கும் , இது எலும்புப்புரை எனப்படும் ஒரு நிலைக்கு வழிவகுக்கிறது, எலும்புகள் மிகவும் பலவீனமாகின்றன, கீழே விழும்போது எளிதில் உடையலாம் அல்லது அன்றாட இயக்கங்களின் போது கூட எளிதில் உடையலாம். எலும்புப்புரை காரணமாக ஒவ்வொரு ஆண்டும் 1.5 மில்லியனுக்கும் அதிகமான எலும்பு முறிவுகள் ஏற்படுகின்றன.